ધંધૂકાના રાયકા ગામે ટેમ્પો પલ્ટી જતાં
નવસારીના ભરવાડ પરિવારના ૪ વ્યક્તિના અકસ્માતમાં મોત
ગભરૃભાઇ ભરવાડનો પરિવાર પુત્રવધુ જશુબેનના શ્રીમંત પ્રસંગે નવાગામ ગયો હતોઃ પરત ફરતી વખતે અકસ્માત થતાં કુલ ૧૦ના મોત
નવસારીનો ભરવાડ પરિવાર બે દિવસ અગાઉ પુત્રવધુના શ્રીમંત માટે ધંધૂકાના નવાગામે ગયો હતો. વિધિ પતાવી ગતરાત્રે આ પરિવાર આઇસર ટેમ્પોમાં પરત આવી રહ્યો હતો ત્યારે ને.હા.નં.૬ ઉપર ધંધૂકા પાસે આવેલા રાયકા ગામે ટેમ્પો પલટી મારી જતાં ટેમ્પામાં સવાર ૧૦ લોકોના મોત થયા હતા. જેમાં નવસારીના ભરવાડ પરિવારના ૪ લોકોના મોત થયા હતા.
પ્રાપ્ત માહિતી મુજબ નવસારીના કબીલપોર ખાતે વાઘાવાડી વિસ્તારમાં રહેતા ભરવાડ પરિવારના ગભરૃભાઇ ભરવાડની પુત્રવધુ જશુબેનના શ્રીમંત પ્રસંગ હોવાથી સમગ્ર પરિવાર બે દિવસ અગાઉ ધંધૂકા તાલુકાના નવાગામ ખાતે ગયો હતો. શ્રીમંત વિધિ આટોપી આ પરિવાર પરત નવસારી આવવા માટે ગત રાત્રે ઘઉં ભરેલા એક આઇશર ટેમ્પોમાં બેસીને ધંધૂકાથી નીકળ્યો હતો. ટેમ્પોમાં અન્ય લોકો પણ બેઠા હતા. દરમ્યાન આઇશર ટેમ્પો ધંધૂકાથી પાંચેક કિલોમીટર દૂર રાયકા ગામની સીમમાં ને.હા.નં.૬ ઉપર અચાનક પલ્ટી મારી જતાં ટેમ્પોમાં સવાર ૧૦ લોકો લોહી-લુહાણ હાલતમાં મોતને ભેટયા હતા.
જે પૈકીના નવસારીના ભવાડ ગભરૃભાઇના પરિવારના શાંતાબેન ગભરૃભાઇ ભવાડ (ુ.વ.૭૦), વાલીબેન ગભરૃભાઇ ભરવાડ (ઉ.વ.૨૦), જશુબેન રાજુભાઇ ભવાડ (ઉ.વ.૨૩), લક્ષ્મીબેન નાનુભાઇ ભરવાડ (ઉ.વ.૨૦)ના મોત થયા હતા. જ્યારે ગભરૃભાઇ કણાભાઇ ભરવાડ (ઉ.વ.૭૨) અને રાજુભાઇ ગભરૃભાઇ ભરવાડ (ઉ.વ.૨૫)ને ઇજાઓ થતાં તેમને સારવાર માટે હોસ્પિટલમાં ખસેડવામાં આવ્યા છે. એક જ પરિવારના ચાર સભ્યોના કરૃણ મોતથી ભવાડ પરિવારમાં શોકની લાગણી ફેલાઇ જવા પામી છે.